Document ID: /roh_data/filtered/Billingualer_Corpus_interleaved-de-rm.jsonl.gz/1578

This is a text translated from German to Rumantsch Grischun.
Regierung stützt Konjunktur mit Steuersenkungen

Durch verschiedene neue Massnahmen will der Kanton Graubünden die Steuerpflichtigen entlasten und damit nebst einer hohen Investitionsquote zur Stabilisierung der Wirtschaftslage beitragen. Sämtliche Steuerpflichtige können vom Ausgleich der kalten Progression per 2010 profitieren. Des Weiteren schlägt die Regierung Entlastungen bei der Vermögenssteuer und eine Reduktion der Gewinnsteuer für Unternehmen vor. Gleichzeitig wird der Abzug für externe Kinderbetreuungskosten erhöht. Zudem wird das kantonale Steuergesetz in verschiedenen Punkten an das harmonisierte Bundessteuerrecht angepasst. Die Regierung hat die entsprechende Botschaft zur Teilrevision des Steuergesetzes verabschiedet. Der Grosse Rat wird das Geschäft in der Junisession beraten.

Die vorgeschlagene Teilrevision des kantonalen Steuergesetzes kann als eine weitere Massnahme zur Konjunkturbelebung betrachtet werden. Zugleich werden die im Regierungsprogramm 2009-2012 enthaltenen Entwicklungsschwerpunkte zur Verbesserung des Kantons Graubünden als Wohn- und Wirtschaftsstandort umgesetzt. Neben verschiedenen Massnahmen soll auch durch steuerliche Entlastungen der natürlichen, aber auch der juristischen Personen versucht werden, den Konsum der natürlichen Personen zu stabilisieren und die von der Wirtschaftskrise besonders schwer getroffene Exportwirtschaft zu entlasten. Mit einer nachhaltigen Verbesserung der fiskalischen Rahmenbedingungen kann erreicht werden, dass das Vertrauen in den Investitionsstandort Graubünden gestärkt wird und bei einem erneuten Wirtschaftsaufschwung auch wieder in Graubünden investiert wird. Zudem profitieren auch heute schon in Graubünden ansässige Unternehmen davon. Die nun vorgeschlagenen Revisionspunkte ergänzen die bereits früher beschlossenen Massnahmen wie die Entlastung von Ehepaaren und Familien mit Kindern sowie die auf den 1. Januar 2008 in Kraft gesetzte Steuersenkung, welche sich heute zum genau richtigen Zeitpunkt auswirken und zu einer Stärkung der Kaufkraft vieler Steuerzahlenden führen.

Mit der Teilrevision des Steuergesetzes schlägt die Regierung zugleich den rascheren Ausgleich der kalten Progression vor. Von dieser Massnahme profitieren sämtliche Steuerpflichtigen, indem teuerungsbedingt höhere Einkünfte nicht mehr zu einer höheren prozentualen Steuerbelastung führen. Weiter werden Entlastungen bei der Vermögenssteuer beantragt, indem einerseits die Steuerfreibeträge erhöht und andererseits die Maximalbelastung gesenkt werden. Diese Massnahmen bezwecken, den Wohnsitzstandort Graubünden für gut situierte Steuerpflichtige attraktiver zu gestalten. Profitieren sollen auch Familien. Die Regierung will den Abzug für die externen Kinderbetreuungskosten auf 10'000 Franken erhöhen und damit der gesellschaftlichen Entwicklung besser Rechnung tragen.

Entlastung der Unternehmen

Ein weiterer Revisionspunkt sieht vor, die Steuerbelastung von Unternehmen durch eine Reduktion der Gewinnsteuer zu vermindern. Die Gewinnsteuer soll dazu von heute 7 auf 5.5 Prozent gesenkt werden. Damit bleibt Graubünden für Investoren im Vergleich zu den Nachbarkantonen konkurrenzfähig. Zugleich soll mit diesem tiefen Steuersatz bei der Gewinnsteuer der heute progressive Tarif aufgegeben und zu einem proportionalen Steuersatz gewechselt werden, der modern auch als Flat Rate bezeichnet wird.

Anpassungen an die Unternehmenssteuerreform II des Bundes

Ebenfalls einen wesentlichen Teil der Vorlage bildet die Anpassung der kantonalen Gesetzgebung an das Bundesrecht. Hier steht die Unternehmenssteuerreform II im Zentrum. Diese als sogenannte KMU-Reform bekannt gewordene Revision hatte der Souverän im Februar 2008 angenommen. Dabei geht es im Wesentlichen um den Aufschub des Besteuerungszeitpunkts bei Privatentnahmen, Erbteilungen oder Verpachtung eines Unternehmens, um die privilegierte Liquidationsgewinnbesteuerung oder um die Ausdehnung des Beteiligungsabzugs bei den juristischen Personen. Weitere Änderungen im Bundesrecht betreffen beispielsweise die Erbenamnestie und die straflose Selbstanzeige sowie das Nach- und Strafsteuerverfahren.

Und schliesslich will der Kanton eine gesetzliche Regelung schaffen, damit die Kantonale Steuerverwaltung Inkassodienstleistungen für die öffentliche Hand erbringen kann.

Mindererträge von rund 39 Millionen Franken

Die vorgeschlagenen Massnahmen führen zu längerfristigen Mindereinnahmen in der Höhe von je rund 27 Millionen Franken für Kanton und Gemeinden. 12.5 Millionen Franken machen die geplanten Entlastungen bei der Vermögenssteuer sowie 11 Millionen Franken die Reduktion der Gewinnsteuer aus. Zusätzliche Ertragsausfälle in der Höhe von rund 12 Millionen Franken bewirkt der raschere Ausgleich der kalten Progression. Diese Ertragsausfälle will der Kanton im Wesentlichen durch das verfügbare Eigenkapital finanzieren. Mit der nun vorgeschlagenen Revision ist nach Ansicht der Regierung der finanzielle Handlungsspielraum ausgeschöpft. Zusätzliche Forderungen müssen auf einen späteren Zeitpunkt verschoben werden.

Auskunftspersonen:

- Regierungsrat Dr. Martin Schmid, Vorsteher Departement für Finanzen und Gemeinden, Tel. 081 257 32 01

- Urs Hartmann, Vorsteher Steuerverwaltung, Tel. 081 257 33 24

Gremium: Regierung

Quelle: dt Standeskanzlei Graubünden

03.04.2009
La regenza sustegna la conjunctura cun sbassar la taglia

Cun differentas mesiras novas vul il chantun Grischun distgargiar las pajataglias ed ils pajataglias, contribuir ad ina auta quota d'investiziun e gidar a stabilisar la situaziun economica. Tut las pajataglias e tut ils pajataglias pon profitar da la gulivaziun da la progressiun fraida per l'onn 2010. Plinavant propona la regenza distgargias tar la taglia sin la facultad ed ina reducziun da la taglia sin il gudogn per interpresas. A medem temp vegn augmentada la deducziun per ils custs da la tgira d'uffants ordaifer la famiglia. Ultra da quai vegn la lescha chantunala da taglia adattada en differents puncts al dretg fiscal federal armonisà. La regenza ha deliberà la missiva correspundenta tar la revisiun parziala da la lescha da taglia. Il cussegl grond vegn a tractar questa fatschenta en la sessiun da zercladur.

La revisiun parziala da la lescha chantunala da taglia che vegn proponida po vegnir considerada sco ulteriura mesira per stimular la conjunctura. A medem temp vegnan realisads ils puncts centrals da svilup dal program da la regenza 2009-2012 che duain meglierar la situaziun dal chantun Grischun sco lieu d'abitar e sco plazza economica. Ultra da differentas mesiras duai - er cun agid da distgargias fiscalas per las persunas natiralas e giuridicas - vegnir empruvà da stabilisar il consum da las persunas natiralas e da distgargiar l'economia d'export ch'è tutgada spezialmain fitg da la crisa economica. Cun meglierar en moda durabla las cundiziuns generalas fiscalas poi vegnir cuntanschì che la confidenza en il Grischun sco lieu d'investiziun vegn rinforzada e ch'i vegn er puspè investì en il Grischun, en cas che la conjunctura prosperescha puspè. Plinavant profiteschan interpresas indigenas er oz gia da questas mesiras en il Grischun. Ils puncts da revisiun che vegnan proponids ussa cumpletteschan las mesiras ch'èn vegnidas concludidas gia pli baud, sco la distgargia da conjugals e da famiglias cun uffants u la reducziun da taglia ch'è vegnida messa en vigur per il 1. da schaner 2008. Questas mesiras s'effectueschan gist il dretg mument ed augmentan la capacitad da cumpra da bleras pajataglias e da blers pajataglias.

A medem temp sco la revisiun parziala da la lescha da taglia propona la regenza ina gulivaziun pli svelta da la progressiun fraida. Da questa mesira profiteschan tut las pajataglias e tut ils pajataglias, cunquai che entradas pli autas, ch'èn mo il resultat da la chareschia, n'han betg pli per consequenza ina grevezza fiscala procentualmain pli auta. Plinavant vegnan proponidas distgargias tar la taglia sin la facultad, d'ina vart cun augmentar ils imports libers da taglia, da l'autra vart cun reducir la grevezza maximala. Questas mesiras han l'intent da render pli attractiv il Grischun sco lieu da domicil per pajataglias bainstants. Profitar duain er las famiglias. La regenza vul augmentar la deducziun per ils custs da la tgira d'uffants ordaifer la famiglia a 10'000 francs per uschia tegnair meglier quint dal svilup da la societad.

Distgargia da las interpresas

In ulteriur punct da la revisiun prevesa da sbassar la grevezza fiscala d'interpresas cun reducir la taglia sin il gudogn. Per quest intent duai la taglia sin il gudogn vegnir reducida dad actualmain 7 pertschient a 5.5 pertschient. En cumparegliaziun cun ses chantuns vischins resta il Grischun uschia cumpetitiv per ils investiders. Tras questa bassa tariffa da taglia sin il gudogn duai a medem temp er vegnir prendì cumià da la tariffa da taglia progressiva vertenta e vegnir midà ad ina tariffa da taglia proporziunala, l'uschenumnada "flat rate".

Adattaziuns a la refurma da la taglia sin interpresas II da la confederaziun

Ina part principala dal project è er l'adattaziun da la legislaziun chantunala al dretg federal. En il center stat qua la refurma da la taglia sin interpresas II. Questa revisiun, ch'è vegnida enconuschenta sco refurma da las interpresas pitschnas e mesaunas (IPM), è vegnida acceptada dal suveran il favrer 2008. Ils puncts principals èn la suspensiun dal mument d'imponer taglias en cas da prelevaziuns privatas, da partiziuns d'ierta u da l'affittaziun d'ina interpresa, l'imposiziun privilegiada sin ils gudogns da liquidaziun u l'extensiun da la deducziun per participaziuns tar las persunas giuridicas. Ulteriuras midadas en il dretg federal concernan per exempel l'amnestia d'ierta e la denunzia da sasez nunchastiabla sco er la procedura da taglia supplementara e da taglia penala.

E la finala vul il chantun stgaffir ina regulaziun legala, per che l'administraziun chantunala da taglia possia prestar servetschs d'incasso per il maun public.

Retgavs pli pitschens en l'autezza da var 39 milliuns francs

Las mesiras proponidas chaschunan a lunga vista entradas pli pitschnas da mintgamai circa 27 milliuns francs per il chantun e per las vischnancas. 12.5 milliuns francs importan las distgargias planisadas tar la taglia sin la facultad, 11 milliuns francs la reducziun da la taglia sin il gudogn. Perditas da rendita supplementaras en l'autezza da var 12 milliuns francs èn la consequenza dal fatg che la progressiun fraida vegn gulivada pli svelt. Questas perditas da rendita vul il chantun finanziar en emprima lingia tras l'agen chapital che stat a disposiziun. Cun questa revisiun che vegn proponida ussa è la libertad d'agir finanziala exaurida tenor l'avis da la regenza. Pretensiuns supplementaras ston vegnir spustadas sin pli tard.

Infurmaziuns:

- cusseglier guvernativ dr. Martin Schmid, schef dal departament da finanzas e vischnancas, tel. 081 257 32 01

- Urs Hartmann, manader da l'administraziun da taglia, tel. 081 257 33 24

Gremi: regenza

Funtauna: rg chanzlia chantunala dal Grischun

03.04.2009